Πατάτες φούρνου με μάραθα και σταφιδοελιές κρητικές
Μια εύκολη συνταγή για τις πιο αρωματικές πατάτες φούρνου που έχετε γευτεί ποτέ με μάραθα και σταφιδοελιές κρητικές.
1 κιλό πατάτες, καθαρισμένες και κομμένες κυδωνάτες, 2 μέτρια κρεμμύδια, ξερά, σε λεπτές φέτες, 4 ντοματάκια κονσέρβας, ελαφρώς χτυπημένα στον πολυκόφτη, 1/2 μάτσο μάραθος, χοντροκομμένος, 150 γρ. σταφιδοελιές, χωρίς το κουκούτσι (προαιρετικά), 1 κουτ. σούπας ξύσμα λεμονιού, 1/2 κουτ. γλυκού δεντρολίβανο, ξερό, καλά κοπανισμένο, 90 ml ελαιόλαδο, αλάτι, φρεσκοτριμμένο πιπέρι
Για τις πατάτες φούρνου με μάραθα και σταφιδοελιές κρητικές σε ένα τηγάνι ζεσταίνουμε τη μισή ποσότητα ελαιολάδου σε δυνατή φωτιά και σοτάρουμε το κρεμμύδι για περίπου 3 - 4 λεπτά, μέχρι να μαλακώσει ελαφρώς.Προθερμαίνουμε τον φούρνο στους 200° C. Σε ένα μεγάλο ταψί απλώνουμε τις πατάτες, τις ελιές (αν βάλουμε), τα σοταρισμένα κρεμμύδια με το λάδι τους, φρεσκοτριμμένο πιπέρι και αλάτι, τα μάραθα, το δεντρολίβανο, το ξύσμα, την ντομάτα, 100 ml νερό και το υπόλοιπο λάδι. Aνακατεύουμε και ψήνουμε για περίπου 45 λεπτά, μέχρι να μαλακώσουν οι πατάτες και να ροδίσουν.
Ελιά,Μάραθος,Πατάτες,Πάσχα,Vegan,Νηστίσιμα,Χορτοφαγικά